ועדת הכנסת, כנסת 19, פרוטוקול מספר 85, 2014-03-19 10:50

צחי הנגבי: שלום לכולם.

צחי הנגבי: אני פותח את הישיבה.

צחי הנגבי: אני מבקש מכל מי שאיננו חבר כנסת לשבת, ומכל מי שחבר כנסת בוודאי לשבת.

צחי הנגבי: יש לנו אישור מיושב-ראש הכנסת לנהל את הישיבה, ואנחנו פותחים בישיבה.

צחי הנגבי: חברת הכנסת פנינה, רבותי, אני מבקש מאוד.

צחי הנגבי: הישיבה, אני מבין, יש בה מתח כלשהו.

אברהם מיכאלי: לא כלשהו.

אברהם מיכאלי: יש פה שירקעס.

צחי הנגבי: נקיים את הדיון, אני מבין את מקור המתח, נראה אם יש לו פתרון, אבל בואו ננהל את זה בצורה מסודרת.

צחי הנגבי: חבר הכנסת יריב לוין, אנא הסבר את נושא הישיבה, או שאתה רוצה שדוד רותם ידבר.

צחי הנגבי: יריב.

יריב לוין: לא, היושב-ראש, הבקשה היא של יושב-ראש ועדת החוקה.

צחי הנגבי: אוקיי, הבקשה של יושב-ראש ועדת החוקה, חוק ומשפט, בבקשה.

דוד רותם: אדוני, התנהל ויכוח על סעיף אחד בחוק הגיור לגבי הנושא של סעיף 18.

דוד רותם: אתמול בערב הגיע שר - -

אורית סטרוק: אנחנו כן יכולים.

צחי הנגבי: רבותי, הכול במסגרת רשות הדיבור.

צחי הנגבי: לא, סליחה, לא נתתי לך רשות דיבור.

צחי הנגבי: בבקשה.

דוד רותם: - - הגיע שר הפנים להסכמה לגבי נוסח הסעיף.

אברהם מיכאלי: עם מי הגיע?

דוד רותם: שר הפנים עם משרד המשפטים.

אברהם מיכאלי: אבל לא ידענו אתמול על הסעיף הזה.

צחי הנגבי: אברהם, בוא נקיים דיון.

דוד רותם: היה ניסוח אחר אתמול של הסעיף.

דוד רותם: ומכיוון שמשרד הפנים הודיע אתמול שהוא מתנגד לסעיף, התקיים משא ומתן בין משרד המשפטים ומשרד הפנים והגיעו לנוסח של סעיף.

דוד רותם: אין שום הבדל מהותי בין הסעיפים.

דוד רותם: ולכן צריך לקבוע שזה לא עניין חדש.

אורי מקלב: על מה הם רבו אם אין הבדל?

צחי הנגבי: מה בקשתך מהוועדה?

דוד רותם: שלא לקבוע שזה עניין חדש.

דוד רותם: לקבוע שזה לא עניין חדש.

צחי הנגבי: לדחות את טענת נושא חדש.

דוד רותם: כן.

צחי הנגבי: תודה.

צחי הנגבי: חבר הכנסת גפני.

משה גפני: אדוני היושב-ראש, אנחנו לא ביקשנו נושא חדש.

משה גפני: לא טענו את הטענה הזאת מכיוון שעדיין לא הגיע הזמן.

משה גפני: יש פה סדרים חדשים בבית הזה.

צחי הנגבי: אז אין טענת נושא חדש?

משה גפני: אין טענת נושא חדש.

<קריאה: הוא כן טען את זה.

משה גפני: אדוני היושב-ראש, אני יכול להמשיך?

צחי הנגבי: לא, אני רוצה להבין על מה בסוף נצביע.

משה גפני: אז אני מסביר.

משה גפני: אל תשאל אותו, תשאל אותי.

צחי הנגבי: הוא חייב להגיד לי מה אתה רוצה שנצביע.

דוד רותם: הם טענו.

דוד רותם: אני רוצה שתקבע - - -

צחי הנגבי: אם אין טענה, אז אין טעם לדיון.

אורית סטרוק: לא נכון.

משה גפני: אני רוצה להסביר לך, אדוני היושב-ראש.

יריב לוין: הם טענו וגם אני טענתי.

אורית סטרוק: אתה טענת, אז תסביר אתה את הנושא החדש שלך.

צחי הנגבי: אוקיי.

צחי הנגבי: אז לפי מה שאני מבין יש טענת נושא חדש.

משה גפני: אני הולך להסביר.

צחי הנגבי: אוקיי, בבקשה.

יריב לוין: זו הייתה פעם שלישית שאמרתי את זה.

יריב לוין: ראיתי מתי נכנסת.

צחי הנגבי: כן, בבקשה, אדוני.

משה גפני: אני מבקש להסביר, אדוני היושב-ראש, ואני מבקש את ההקשבה של היועצת המשפטית, שזה הדבר הכי חשוב פה.

משה גפני: מה שקרה זה שבלילה – לא חשוב שר הפנים או לא שר הפנים, אולי איזה פקיד במשרד הפנים, אולי מישהו מהרפורמים, אני לא יודע מי – הביאו נייר אחרי שהסתיים הדיון, כבר הוגשו הסתייגויות, הביאו נייר חדש לוועדה, ברגע האחרון הניחו לנו את זה על השולחן, ואנחנו רואים נוסח אחר, שלא היה אתמול כשהוגשו כבר ההסתייגויות, כשכבר הכול נעשה.

משה גפני: טענו שאנחנו לא יודעים מה זה.

משה גפני: זאת אומרת, אף אחד בוועדה לא הסביר ששר הפנים, לא שר הפנים, קודם כול מה כתוב, מה הניקוד של מה שכתבו, זה לא היה בדיון כשכבר הוגשו הסתייגויות.

משה גפני: לא הגשנו הסתייגויות, אנחנו לא יודעים על מה מדובר, אנחנו לא יודעים אם זה נושא חדש, אנחנו לא יודעים לטעון כלום.

משה גפני: לראשונה הולכים לוועדת כנסת, כשוועדת החוקה עדיין לא דנה – יכול להיות שנטען נושא חדש, אבל עדיין לא דנה על הסעיף הזה.

משה גפני: זה סעיף שלא היה קיים קודם, אפילו לא נאמר בוועדה שזה רק נוסח של מה שהיה אתמול.

משה גפני: גם זה לא נאמר.

משה גפני: שמו לנו נייר על השולחן, אמרו: על זה אנחנו הולכים להצביע וזהו.

משה גפני: לא היה שום הסבר של אף אחד – לא היועץ המשפטי בוועדה הסביר, בגלל שהיושב-ראש גם לא נתן לו, הוא אמר: מצביעים.

משה גפני: עכשיו, היה משהו יותר חשוד בכל הסיפור הזה, מכיוון שהיושב-ראש כנראה היה הגון, וככה הוא אמר בסיום הישיבה: ועדת החוקה מתכנסת ב-10:45.

משה גפני: בסדר, אני לא יכול לעשות נגד זה שום דבר, היא מתכנסת לדיון.

משה גפני: אז ב-10:45 ועדת החוקה תדון על הסעיף הזה החדש.

משה גפני: פתאום הודיעו לנו שהוועדה לא מתקיימת, היא מתקיימת ב-11:15.

משה גפני: פניתי ליושב-ראש, תיכף אדבר אתו, זה 40 חתימות עם ראש הממשלה, שלפי דעתי זה בניגוד לתקנון בגלל שכולם צריך להיות שם.

משה גפני: אני צריך לדבר, אחרים צריכים לדבר, ראש הממשלה נמצא.

משה גפני: לא יכול לקיים דיון ב-11:15.

אורי מקלב: אף אחד לא מוכן להפסיד לשמוע אותך מדבר.

אורי מקלב: אף אחד לא מוכן להפסיד.

משה גפני: בסדר.

משה גפני: ואז ביטלו את הישיבה של 10:45 ובמקומה הודיעו על ישיבת ועדת כנסת בנושא חדש בשעה 10:50.

משה גפני: מה זה אומר?

משה גפני: זה אומר שפשוט מפרקים את המסגרות, מפרקים את המסגרות בכנסת.

משה גפני: עוד לפני שדנים על החוק – יכול להיות שאף אחד לא יטען נושא חדש, יכול להיות שנגיע למסקנה, אחרי שיהיה הסבר של יושב-ראש הוועדה, של היועץ המשפטי של הוועדה, של החברים בוועדה, הרי מישהו עבד על זה.

משה גפני: היו באים והיה בא משרד הפנים ואומר: תדעו לכם, לא קרה שום דבר בסעיף הזה – אני אומר שכן קרה.

<קריאה: - - -

משה גפני: לא, רגע, שנייה, אני אומר שכן קרה.

צחי הנגבי: יש פה אנשים שנרשמו לדיבור.

משה גפני: בגלל שאני ראיתי איך הרפורמי הזה, המושחת הזה – למה הוא מושחת?

משה גפני: בגלל שהוא איים על זחאלקה – הסתובב בין החברים וניסה לשכנע אותם לתמוך בזה, כשאתמול הוא היה נגד.

פנינה תמנו: מי זה?

משה גפני: מי שאיים על חבר הכנסת זחאלקה.

אורית סטרוק: גלעד קריב.

אברהם מיכאלי: שהוא חבר לחרדים – להחרים אותו בתקשורת.

משה גפני: פניתי עכשיו בתלונה נגדו.

משה גפני: על כל פנים, אדוני היושב-ראש, אני מבקש מהיועצת המשפטית של הוועדה שתאמר, האם אני שוגה בזה?

משה גפני: אם אני לא שוגה, אני מבקש לא לקיים את הדיון כאן בוועדת הכנסת ולקיים את הדיון בוועדת החוקה.

צחי הנגבי: תודה.

צחי הנגבי: רק אקריא את המכתב שקיבלנו, כי זה לא עולה בקנה אחד עם מה שאתה אומר.

צחי הנגבי: מה שכותב לי חבר הכנסת דוד רותם זה שחברת הכנסת אורית סטרוק ואברהם מיכאלי טענו - -

אורית סטרוק: ממש לא, אדוני היושב-ראש.

צחי הנגבי: סליחה, אז מיד נשמע אותך.

צחי הנגבי: - - שההגדרות שקיימות חורגות מגדר הנושא.

יריב לוין: מה ממש לא? את אמרת נושא חדש.

אורית סטרוק: יריב.

אורית סטרוק: אם אני אמרתי נושא חדש כמו שאיילת אמרה לך את מה שהיא אמרה לך בהנהלת קואליציה - - -

יריב לוין: את אמרת נושא חדש.

יריב לוין: לא אמרת נושא חדש?

יריב לוין: ומיכאלי לא אמר נושא חדש?

יריב לוין: ומקלב לא אמר נושא חדש?

צחי הנגבי: בבקשה, אורית ואחרי זה אברהם.

משה גפני: יריב, אתם יכולים לפרק את הכנסת בכלל.

משה גפני: אל תשאירו אבן על אבן.

יריב לוין: לא צריך לפרק.

יריב לוין: אתם קודם צועקים נושא חדש ואחר כך - - -

משה גפני: מה זה נושא חדש?

משה גפני: - - - בוועדה.

צחי הנגבי: אורית, בבקשה.

רוברט אילטוב: אם אתה טוען בוועדה שזה נושא חדש, זו טענה שצריכה לדון פה.

משה גפני: לא, אבל לא דנו.

אורית סטרוק: אבל זה לא מה שהיה, רוברט.

אורית סטרוק: זה לא מה שהיה.

צחי הנגבי: רבותי.

שולי מועלם-רפאלי: רוברט, מה שביקשנו זה להבין מה זה הסעיף כדי לדעת אם לטעון את הטענה.

שולי מועלם-רפאלי: יריב הסכים אתנו.

צחי הנגבי: חברת הכנסת אורית סטרוק חייבת להשתלט על חברת סיעתה.

שולי מועלם-רפאלי: יריב ביקש מיושב-ראש הוועדה לאפשר ליועצת המשפטית - - -

רוברט אילטוב: ברגע שאתם טוענים בוועדה שזה נושא חדש שנדון בוועדה, הוא חייב להביא את זה לפה.

שולי מועלם-רפאלי: לא טענו את זה.

אורית סטרוק: רוברט, אתה לא היית, אז בבקשה, תירגע.

צחי הנגבי: אוקיי.

צחי הנגבי: אורית, בבקשה.

אורית סטרוק: אדוני היושב-ראש - -

צחי הנגבי: אתם מפריעים לחברת הכנסת סטרוק.

צחי הנגבי: בבקשה.

אורית סטרוק: - - אני חושבת שאולי אנחנו צריכים להעביר את הדיון לוועדת העבודה, הרווחה והבריאות, כדי לתקן ליקויים בשמיעה של חלק מחברי הכנסת.

אורית סטרוק: ראיתי את התוספת החדשה הזו שכרגע חבר הכנסת גפני דיבר עליה ואמרתי שאני מבקשת לקבל הסברים מחבר הכנסת אלעזר שטרן וממשרד הפנים על התוספת הזו, כדי שאחר כך, אחרי שנשמע את ההסברים, אולי נרצה לטעון נושא חדש, אולי נרצה להגיש הסתייגות שעוד לא הגשנו, כי יש פה דבר חדש.

יעקב אשר: בדיוק ככה.

אורית סטרוק: ואז ישר קפץ יושב-ראש הוועדה ואמר:

אורית סטרוק: אז אני קובע כבר דיון בוועדת הכנסת והדיון פה יתחדש בשעה כך וכך.

משה גפני: 10:45.

אורית סטרוק: אמרתי: רק שנייה, אדוני היושב-ראש.

יצחק וקנין: כרגיל אתה כזה, חושב שאתה מלך של העולם.

אורית סטרוק: אדוני היושב-ראש, תגן על הזכות שלי לדבר בבקשה.

צחי הנגבי: בהחלט.

ניצן הורוביץ: מה קורה בקואליציה?

צחי הנגבי: למה האופוזיציה לא נותנת לקואליציה להיות באופוזיציה?

משה גפני: ניצן, בקואליציה יש הרבה בעיות, באופוזיציה עוד יותר.

אורית סטרוק: אמרתי ליושב-ראש ועדת החוקה שאין מקום להעלות - - -

משה גפני: היינו יכולים להפיל את הקואליציה עכשיו.

אורית סטרוק: גפני, תעשה לי טובה, אני לא יכולה כל הזמן לצעוק.

איתן כבל: גפני, אם נפיל את הקואליציה לא נוכל להיות בקואליציה הבאה אתה ואני.

אברהם מיכאלי: טוב, די די.

משה גפני: פה מדובר על דיל מסריח.

משה גפני: זה לא הנושא של הדיון.

צחי הנגבי: בבקשה.

איתן כבל: אבל זה לא הדיל.

איתן כבל: כל דבר זה היום הרת עולם.

איתן כבל: אי-אפשר, תנו לנו הנחה, תגידו: יש משהו שהוא חשוב אבל לא הכי חשוב.

אליהו ישי: אני אומר לך: גיור זה חשוב מאוד, גיור זה הכי חשוב.

שולי מועלם-רפאלי: או-אה, פתאום בוז'י הוא לא ראש הממשלה הבא, איתן.

איתן כבל: חשוב.

איתן כבל: משהו היה לא חשוב שבוע שעבר?

אליהו ישי: הגיור זה אחד הדברים הכי חשובים.

איתן כבל: ושבוע הבא לא יהיה חשוב?

משה גפני: איתן, זה לא הדיון.

שולי מועלם-רפאלי: פתאום החרדים מתחרטים על המלכתו של בוז'י.

שולי מועלם-רפאלי: וואו.

משה גפני: לא, אף אחד לא מתחרט.

איתן כבל: גברתי, סליחה, פתאום איפה היית?

שולי מועלם-רפאלי: האלטרנטיבה - - -

איתן כבל: תסלחי לי, איפה היית כשישבת עם שטרן?

איתן כבל: אז טחו עינייך מלראות את הגיור?

שולי מועלם-רפאלי: לא, לא טחו עיני בכלל.

איתן כבל: מה קרה?

איתן כבל: מישהו - - -

צחי הנגבי: איתן, אתה רוצה להירשם?

איתן כבל: לא, אני סתם נהנה.

שולי מועלם-רפאלי: עד שלב מסוים שזה התקדם בהסכמה אני תמכתי.

שולי מועלם-רפאלי: ואני חושבת שצריך לקדם את מערך הגיור.

צחי הנגבי: שולי, את מפריעה לחברת סיעתך להשלים.

צחי הנגבי: אורית, בבקשה.

שולי מועלם-רפאלי: אבל לא כשמאפשרים לרפורמים לגייר.

קארין אלהרר: מה רע ברפורמים?

שולי מועלם-רפאלי: מה רע ברפורמים?

שולי מועלם-רפאלי: זה לא גיור מקובל.

צחי הנגבי: רבותי, אם אי-אפשר לקיים דיון, אנחנו נעבור להצבעה.

שולי מועלם-רפאלי: זה לא גיור שאנחנו יכולים לקבל אותו.

צחי הנגבי: נו, אז תשלטי עליה, אני לא יכול להשתלט עליה.

צחי הנגבי: היא חברת הסיעה שלך.

קארין אלהרר: זה לא החוק, אבל מה רע בהם?

שולי מועלם-רפאלי: זה בדיוק החוק.

שולי מועלם-רפאלי: קארין, אל תיתממי, זה בדיוק החוק.

אורית סטרוק: חברת הסיעה שלך, אני לא יכול.

אורית סטרוק: חברת הסיעה שלי, תני לי לדבר.

אורית סטרוק: אני אחראית על חברת הסיעה שלי ואתה אחראי על כל - - -

צחי הנגבי: על היתר, בדיוק.

צחי הנגבי: תודה.

אורית סטרוק: זה לא יכול להיות.

אורית סטרוק: ניסיתי לדבר, כל הזמן הפריעו לי.

צחי הנגבי: בבקשה.

קארין אלהרר: סליחה, עם כל הכבוד, היהדות לא רשומה על שם אף אחד.

צחי הנגבי: חברת הכנסת קארין אלהרר, נא לאפשר לה.

שולי מועלם-רפאלי: היא בעיקר לא רשומה על שם מי שלא רוצה להיות יהודי כדין.

צחי הנגבי: שולי.

צחי הנגבי: בבקשה.

קארין אלהרר: לא, היא לא רשומה על שם אף אחד.

שולי מועלם-רפאלי: אני הראשונה שאומרת את זה.

אורית סטרוק: קארין, את לא היית שם.

צחי הנגבי: חברת הכנסת שולי מועלם, אני לא רוצה להוציא אותך מהישיבה, זה לא מכובד.

קארין אלהרר: אורית סטרוק - - -

אורית סטרוק: את לא היית, אז את לא ראית מה שקרה.

אורית סטרוק: אז אחזור כדי שתביני.

קארין אלהרר: הייתי.

שולי מועלם-רפאלי: את לא.

קארין אלהרר: סליחה, את עכשיו רוצה - - -

צחי הנגבי: חברת הכנסת קארין אלהרר.

צחי הנגבי: בבקשה.

אורית סטרוק: אני בסך הכול אמרתי שאנחנו רוצים לשמוע דברי הסבר מה משמעות הסעיף הזה, איך פתאום הוא התווסף ברגע שאחרי האחרון, ומי היו פה בהסכמות, כי חבר הכנסת אלעזר שטרן דיבר על - - -

צחי הנגבי: כלומר לא הייתה בקשה מטעמך לדרוש חריגה מגדר הנושא.

אורית סטרוק: דקה, כי זה חשוב להבין את זה.

אורית סטרוק: ולמה חבר הכנסת אלעזר שטרן דיבר על – איך קראת להם, סליחה?

שולי מועלם-רפאלי: זרמים.

אורית סטרוק: הזרמים, על הזרמים, ואיזה מן זרמים מדובר.

אורית סטרוק: ולהבין גם ממשרד הפנים למה הם שינו את עמדתם מאתמול, להבין את כל זה.

אורית סטרוק: ואמרתי שאולי אחר כך נרצה לטעון נושא חדש.

צחי הנגבי: אוקיי.

אורית סטרוק: ואז פתאום אמר יושב-ראש הוועדה: זהו, קבעתי כבר בוועדת הכנסת וקבעתי כבר המשך דיון.

אורית סטרוק: ואמרתי לו מפורשות, ואני בטוחה שאם ייבדק עכשיו בפרוטוקול, זה יימצא, אמרתי לו: דודו, אנחנו לא ביקשנו נושא חדש, לא ביקשנו.

צחי הנגבי: תודה.

אורית סטרוק: ובכל זאת הוא המשיך עם ההליך הזה.

צחי הנגבי: הבנתי.

צחי הנגבי: חבר הכנסת מיכאלי.

אורית סטרוק: רק דקה אחת, אני רוצה פה להוסיף דבר חשוב.

צחי הנגבי: משפט סיכום.

אורית סטרוק: לטובת איתן כבל שהצטרף אלינו, שמה שאני מבינה עכשיו שכל הנושא החדש הזה נכנס, ותרד אתנו אחר כך לוועדת החוקה כי שם אנחנו נברר את זה, הוא הוכנס לבקשת המפלגה שלך, המפלגה שהחרדים רוצים לראות בראשות הממשלה.

אורית סטרוק: אתם כדי לתמוך באלעזר שטרן - - -

צחי הנגבי: לא, אין בקשה של מפלגת העבודה לנושא חדש.

איתן כבל: מה זה חשוב, תן לה להגיד.

איתן כבל: מה זה, שבוע שעבר היא נלחמה בשיניים שהם לא יתגייסו.

צחי הנגבי: תודה.

צחי הנגבי: אברהם מיכאלי, בבקשה.

אורית סטרוק: ביקשתם להכניס פנימה את הזרמים.

איתן כבל: אני נהנה.

אורית סטרוק: אז בזכותכם יש פה זרמים.

אורית סטרוק: גפני, אתה שומע, הזרמים - -

איתן כבל: אני בעד.

אורית סטרוק: - - זה בזכות החבר שלך איתן כבל והחבר של החבר שלך בוז'י.

צחי הנגבי: תודה.

צחי הנגבי: חבר הכנסת אברהם מיכאלי.

איתן כבל: אורית, תראי איזה זיווג יכול היה להיות שהתפספס.

איתן כבל: תראי, תענוג, הייתם יכולים לחיות באושר אל תוך השקיעה.

איתן כבל: מה את עכשיו באה וזורקת את זה עלינו?

צחי הנגבי: איתן.

איתן כבל: לא, אבל זה בעיות שלכם בבית.

אורית סטרוק: זה לא שלי.

איתן כבל: התבלבלת בדרך מחברון.

אורית סטרוק: כל הפרצוף של הרצוג מרוח על כל העיתונים החרדים, אז לא הבנת.

צחי הנגבי: רבותי.

אברהם מיכאלי: אדוני היושב-ראש - - -

אורית סטרוק: עכשיו רק אשלים את דברי.

צחי הנגבי: אין להשלים, יש לך בדיוק משפט.

אורית סטרוק: לא, את השורה התחתונה.

צחי הנגבי: משפט, כן.

אורית סטרוק: מה שאני מבקשת, אנחנו צריכים לחזור לדיון בוועדת חוקה, לשמוע שם את ההסברים.

צחי הנגבי: הבנתי.

צחי הנגבי: תודה.

צחי הנגבי: חבר הכנסת מיכאלי, בבקשה.

אברהם מיכאלי: אדוני היושב-ראש, כשאומרים משפט החיפזון מן השטן, זה מה שקורה בימים האלה לפחות בעיני בוועדת החוקה.

אברהם מיכאלי: לוחצים את יושב-ראש הוועדה מכל מיני גורמים, אז כל הדיון מתנהל שם בדיוק בסגנון הזה, שכל מילה שיוצאת ממישהו מפרשים את זה אחרת.

אברהם מיכאלי: הופתענו מאוד מאוד אחרי ההערה של חבר הכנסת שטרן, שהוא מודה פתאום למשרד הפנים על איזה ג'סטה שהוא עשה, ופתאום פותחים את הסעיף, מגלים שם סעיף שלא היה בסיכום הדיון אתמול לפני הגשת הסתייגויות.

אברהם מיכאלי: ושאלנו: מה זה הדבר החדש הזה?

אברהם מיכאלי: זה לא שאני מתנגד שנדון כנושא חדש, אמרנו אבל: בוא ניתן לעורך-דין אלעזר שטרן להסביר לנו מה עשית, כי גם מטעים את היועץ המשפטי לוועדה שהוא בחור הכי הגון.

צחי הנגבי: תודה.

צחי הנגבי: שני הדוברים האחרונים.

אברהם מיכאלי: אדוני היושב-ראש - - -

צחי הנגבי: לא, סליחה, אלי ישי ממפלגתך גם מבקש.

אברהם מיכאלי: לא, אתן לו את כל הכבוד.

יצחק וקנין: אני נותן גם את הזכות שלי לאלי.

אברהם מיכאלי: אני מדבר כרגע על מנהגים חדשים שיש פה בבית.

אברהם מיכאלי: חבר הכנסת גפני אמר את זה נכון.

אברהם מיכאלי: אדוני היושב-ראש, בוא נחשוב על יום המחר.

אברהם מיכאלי: אם ככה רוצים לנהל פה ג'ונגל, ככה זה יהיה.

צחי הנגבי: חבר הכנסת ישי, ואחרונת הדוברות היא שולי מועלם.

צחי הנגבי: בבקשה.

אליהו ישי: ידידי היושב-ראש, הנושא הזה הוא נושא מהותי מאוד, כבד משקל.

אליהו ישי: יש פה השלכות לספרי יוחסין, השלכות מאוד חריפות וחמורות, ואני אומר לך את זה כשר הפנים, שכיהנתי בשנתי קדנציות.

אליהו ישי: יש פה ניסיונות של מחטפים כמו ג'ונגל במושב הזה, בכנסת הזאת ובשנה הזאת מיום הקמת הממשלה.

אליהו ישי: הגענו לעוד איזה נושא של מה שנקרא מכירת חיסול של כל הערכים היהודיים במדינה הזאת, ועכשיו אנחנו מגיעים ממש לאחד הנושאים המורכבים והדרמטיים שיש.

אליהו ישי: ואני אומר לך בצורה משמעותית: דרמטיים ביותר.

אליהו ישי: לפי החוק החדש יהיה יותר קל להיכנס, לכאורה להתגייר ולהיות יהודי ולקבל את כל התנאים של יהודי, יותר קל מאשר להיכנס לאגודה שיתופית.

אליהו ישי: עכשיו, מה שאנחנו מבקשים בנושא כל כך משמעותי, אתה כיושב-ראש הוועדה, אנחנו מבקשים להגיע לוועדת החוקה, לקיים את הדיון, ולאחר מכן נראה ונמשיך הלאה.

אליהו ישי: אני מבין שאתה מחויב גם כן לקואליציה וליושב-ראש הכנסת ולראש הממשלה, אבל יחד עם זאת, יש לך את שיקול הדעת בנושא כל כך דרמטי ומשמעותי לטפל בזה.

אליהו ישי: וכרגע זה לא קשור לברית, אני רואה בינתיים דם, לא רואה פה ברית.

אליהו ישי: אבל חשוב לנו ככנסת, כאזרחי מדינת ישראל, כנבחרי ציבור, ולך כיושב-ראש הוועדה, עם כל הניסיון הגדול והאישיות שיש לך, לקבל את ההחלטה הנכונה, לשלוח אותם לוועדת החוקה, לקיים דיון ולבחון וללמוד את הדברים היטב, ואז לאחר מכן לבוא לפה.

אליהו ישי: זה ממש מחטף על מחטף על מחטף, נשמע הזוי לחלוטין.

אליהו ישי: אני, תאמין לי, לא מאמין למה שאני רואה בכנסת הזאת, שנים אני נמצא פה וזה דבר הזוי לחלוטין.

צחי הנגבי: תודה, אלי.

צחי הנגבי: שולי, בבקשה.

אורית סטרוק: זה הסיפור.

אורית סטרוק: אתם עם הזרמים שלכם.

צחי הנגבי: שולי.

יצחק וקנין: פעם זה ככה, העיקר שהוא יעביר את ההחלטה.

יצחק וקנין: אם זה מפלגת העבודה, עם לפיד, לא משנה איך הם יעבירו את זה, הם יעבירו - - -

אורית סטרוק: זה מה שביקשתם, איתן, בשביל להצביע נגד החברים שלכם החרדים – להכניס את הזרמים.

צחי הנגבי: כן, שולי, בבקשה.

איתן כבל: אני מציע קפה אחרי הוועדה.

אורית סטרוק: אני לא שותה קפה.

איתן כבל: לא, אני רוצה לראות אותה יחד איתם, זה עושה לי עונג.

צחי הנגבי: אנחנו בשלהי הישיבה.

צחי הנגבי: בבקשה.

אורי מקלב: במצב הזה זה יהיה קפה הפוך.

שולי מועלם-רפאלי: אני רוצה לחזור להצעה המקורית שיושב-ראש הקואליציה תמך בה.

איתן כבל: חבל שאתה לא יכול לצייץ ב"טוויטר".

אורית סטרוק: עוד מעט בוץ זה יהיה.

שולי מועלם-רפאלי: ומשום מה יושב-ראש הוועדה החליט להפוך את כל הקערה הזאת על פיה – לחזור לוועדת החוקה ולקבל הסבר מהיועצות המשפטיות של משרד הפנים על הסעיף הזה, על המשמעויות שלו, בין מי למי הוא סוכם, ואז האם אנחנו רוצים להגיש הסתייגות, כמו בשאר הסעיפים של החוק?

שולי מועלם-רפאלי: האם אז אפשר או אי-אפשר לטעון נושא חדש?

שולי מועלם-רפאלי: כי אומר פה אלעזר: חברים, גם אחרי שתקבלו את ההסבר, כנראה נושא חדש אי-אפשר יהיה לטעון פה.

שולי מועלם-רפאלי: מצוין, אז תנו לנו לקבל את ההחלטה הזאת.

צחי הנגבי: אז יש שתי אפשרויות שאני רואה.

צחי הנגבי: או שאתם מוותרים על הבקשה לנושא חדש, ותוכלו להעלות כל הסתייגות לאחר שוועדת החוקה תשלים את פעילותה.

יריב לוין: אבל לא נושא חדש עוד פעם.

צחי הנגבי: או שנעשה פה הצבעה על נושא חדש.

צחי הנגבי: אין שתי ברירות.

צחי הנגבי: זאת אומרת, צריכים להחליט מה יותר נוח.

אברהם מיכאלי: מותר לנו לבקש הסבר על הסעיף הזה?

שולי מועלם-רפאלי: הסבר בוועדת החוקה.

צחי הנגבי: בוודאי שאפשר.

אברהם מיכאלי: לא קיבלנו עדיין.

שולי מועלם-רפאלי: יריב חשב שאנחנו צריכים לקבל הסבר.

צחי הנגבי: בוועדת החוקה אפשר יהיה להתמודד עם הנושא ולהעלות הסתייגויות ורוויזיות וכל כללי המאבק האופוזיציוני.

יעקב אשר: כולל נושא חדש.

צחי הנגבי: נושא חדש יש עכשיו הצבעה.

יריב לוין: ואגב, למען הסדר, הדבר הזה פורסם - - - הוועדה מראש - - - בלילה.

צחי הנגבי: אלא אם כן אתם רואים שאתם לא רוצים לעשות שימוש בנושא חדש.

משה גפני: מה שאנחנו רוצים - - -

יריב לוין: צריך להגיד את האמת.

צחי הנגבי: כי הוועדה חייבת לקבל החלטה על-פי בקשת יו"ר ועדת החוקה.

צחי הנגבי: אין לה סמכות להימנע מהחלטה.

משה גפני: אדוני, היושב-ראש, בסדר, אני מבקש לפעול על-פי החוק והתקנון.

צחי הנגבי: זה ועדת הפירושים.

צחי הנגבי: פה אין לנו, אני לא פרשן של החוק.

משה גפני: לא, אני מבקש לדעת, ביקשתי בתחילת דברי לשמוע את היועצת המשפטית, האם אפשר בכלל לקיים את הדיון הזה?

משה גפני: ביקשתי מהיועצת המשפטית.

צחי הנגבי: אתה יכול לבקש מוועדת החוקה, אבל במסגרת שלנו כוועדת כנסת, הרי אנחנו לא עוסקים בביקורת על ועדת החוקה.

משה גפני: אני שואל האם אנחנו יכולים - - - את הדיון הזה?

יריב לוין: חבר הכנסת גפני, מאחר שהטענה נטענה, טענת נושא חדש אתה יכול לטעון בדיון בוועדה בכל שלב, כפי שאתה יודע.

משה גפני: אני לא טוען נושא חדש, הם לא הביאו בכלל - - -

יריב לוין: אבל נטענה הטענה, מה לעשות.

יריב לוין: זה שאחר כך מישהו חשב: טעיתי כשטענתי.

משה גפני: לא, זה לא נכון.

משה גפני: לא היה דבר כזה.

יריב לוין: מה לעשות, היא נטענה.

צחי הנגבי: דודו, אתה משתתף בהצבעה?

אורי מקלב: גפני מהרגע הראשון אמר: זה כמו שהתחלתם נושא חדש, זה בכלל לא נושא.

אורית סטרוק: באמת, יריב, די.

יריב לוין: מה לעשות.

אורית סטרוק: מה מה לעשות?

צחי הנגבי: אוקיי, אשאל את יו"ר ועדת החוקה.

משה גפני: לא, אבל אני מבקש את היועצת המשפטית.

צחי הנגבי: אתה עומד על בקשתך?

דוד רותם: אני עומד על בקשתי.

דוד רותם: הייתה בקשה, עם כל הכבוד, גם של - - -

אורית סטרוק: אז בוא נלך לפרוטוקול.

אורי מקלב: אני רוצה לשאול את יושב-ראש הוועדה שאלה, אדוני היושב-ראש.

אורית סטרוק: בוא נלך לפרוטוקול.

אורית סטרוק: סליחה, בוא נלך לפרוטוקול.

<קריאה: אדוני, הרי הסברתי את הדברים שלי.

<קריאה: אני מכחיש את זה?

משה גפני: אדוני היושב-ראש, אני יכול לקבל את חוות דעתה של היועצת המשפטית?

צחי הנגבי: כן, אנחנו נקרא את זה רק שמית, כדי שלא יהיו תקלות בהצבעה.

משה גפני: אני שואל האם אפשר לקבל חוות דעת של היועצת המשפטית?

צחי הנגבי: באיזה עניין?

משה גפני: האם היה דיון בכלל שאפשר לטעון נושא חדש?

צחי הנגבי: היא לא הייתה בוועדת החוקה.

צחי הנגבי: יש יושב-ראש ועדת החוקה, פנה אלינו בכתב.

איתן כבל: אדוני היושב-ראש, ראש הממשלה עולה לנאום, אנחנו מפסידים.

צחי הנגבי: אוקיי, אני שואל עכשיו אחד אחד את הח"כים.

אורית סטרוק: אדוני, סליחה דקה.

אורית סטרוק: אני לא מבינה, יש פה מחלוקת בעובדות, יש פרוטוקול.

צחי הנגבי: המחלוקת לא קשורה לוועדת הכנסת.

יעקב אשר: אדוני היושב-ראש, צריך חוות דעת משפטית על ההליך הזה.

צחי הנגבי: סליחה, אעשה את זה, כי ועדת הכנסת קיבלה מכתב מיושב-ראש ועדת החוקה.

צחי הנגבי: אם יש לכם בעיה עם הדרך שבה התנהל הדיון בוועדת החוקה, שם הדרך לתקוף את זה.

אורית סטרוק: לא לא.

משה גפני: אני שואל: האם אני יכול לקבל חוות דעת של היועצת המשפטית של הוועדה?

משה גפני: האם אפשר לטעון נושא חדש?

צחי הנגבי: היועצת המשפטית לא הייתה בוועדת החוקה.

אורי מקלב: אלעזר נמצא פה.

משה גפני: האם אפשר לטעון נושא חדש?

צחי הנגבי: היא לא הייתה בוועדת החוקה, היא לא יכולה לתת לך תשובה.

משה גפני: אבל אמרתי: אלה העובדות.

משה גפני: האם בעובדות האלה - - -

צחי הנגבי: העובדות, הוא אומר אחרת.

אורי מקלב: אבל אלעזר שטרן נמצא פה.

משה גפני: לא.

צחי הנגבי: כן, הוא אומר שהייתה בקשת נושא חדש.

משה גפני: לכל הדעות לא הוצג הסעיף לוועדה, לא הוצג.

יריב לוין: הייתה בקשה כזאת.

יריב לוין: נו, באמת, בחייכם.

יריב לוין: מה, לא היינו שם כולנו?

צחי הנגבי: רבותי, אני מבין את המאבק, הוא לא במקום הנכון.

יעקב אשר: זה לא נכון.

יעקב אשר: במקרה הזה אתה טועה.

צחי הנגבי: יכול להיות שאני טועה.

צחי הנגבי: אני מעלה עכשיו להצבעה את הנושא.

יעקב אשר: אדוני, יש לזה עוד שם, שקוראים לזה נושא חדש, כי הוא באמת היה בהסתכלות חדשה.

יעקב אשר: אבל אתה לא יכול להחליט אם הוא נושא חדש כל עוד שלא הסבירו בוועדה את אותה תוספת.

צחי הנגבי: עזוב, זה לא לעניין.

יריב לוין: זה לא הפריע לטעון את זה - - -

צחי הנגבי: אני מתחיל את ההצבעה.

צחי הנגבי: יריב לוין, האם אתה בעד או לא?

יריב לוין: אני נגד הנושא החדש.

צחי הנגבי: אוקיי, ההצבעה היא נגד.

אורית סטרוק: אתה טענת נושא חדש ואתה נגד?

צחי הנגבי: מי מייצג פה את משה פייגלין?

צחי הנגבי: אף אחד.

צחי הנגבי: דודו רותם.

דוד רותם: נגד.

צחי הנגבי: רוברט אילטוב.

רוברט אילטוב: נגד.

צחי הנגבי: יפעת קריב.

יפעת קריב: נגד.

צחי הנגבי: פנינה תמנו-שטה.

קארין אלהרר: אני במקומה – נגד.

צחי הנגבי: קארין אלהרר במקומה.

אורי מקלב: אנחנו כולנו גם נגד.

אורי מקלב: אנחנו נגד עכשיו ההצבעה הזאת, אנחנו נגיד נגד.

אורי מקלב: אל תשתמשו ברוב.

צחי הנגבי: זה בסדר.

צחי הנגבי: עוד לא הגענו - - -

אורי מקלב: אני אומר גם על אחרים.

צחי הנגבי: אבל אנחנו בתוך מהלך הצבעה.

צחי הנגבי: דב ליפמן.

אורי מקלב: זה תהליך דורסני.

אורי מקלב: בכלל לא דנים בעניין, לא נותנים תשובות.

צחי הנגבי: אנחנו לא צריכים לדון בעניין.

צחי הנגבי: איתן כבל.

אורי מקלב: ודאי שצריך.

איתן כבל: נגד.

אורית סטרוק: דודו רותם עשה - - - בוועדת החוקה.

צחי הנגבי: אני לא שופט של ועדת חוקה.

צחי הנגבי: זו לא ועדת הפירושים.

אורי מקלב: יש פה יועץ משפטי של הוועדה.

אורית סטרוק: לא הבאנו אליך נושא חדש.

אורית סטרוק: אתה עושה עכשיו - - -

צחי הנגבי: אני מעלה להצבעה את בקשת יושב-ראש ועדת החוקה.

צחי הנגבי: דב ליפמן.

דב ליפמן: נגד.

צחי הנגבי: איתן כבל.

איתן כבל: נגד.

צחי הנגבי: אילן גילאון.

ניצן הורוביץ: - - -

צחי הנגבי: ניצן הורוביץ, מה עמדתך?

ניצן הורוביץ: נגד.

צחי הנגבי: איילת שקד.

זבולון כלפה: אני במקומה – בעד.

צחי הנגבי: בעד.

צחי הנגבי: אברהם מיכאלי.

אברהם מיכאלי: אני לא יודע מה להצביע.

צחי הנגבי: אז תחליט.

אברהם מיכאלי: לא קיבלתי הסבר לסעיף.

צחי הנגבי: אוקיי, אז אתה נמנע.

צחי הנגבי: יצחק וקנין.

יצחק וקנין: גם אני לא קיבלתי הסבר, אני לא - - -

צחי הנגבי: אורי מקלב.

אורי מקלב: בהתייעצות סיעתית.

צחי הנגבי: אורי מקלב.

יריב לוין: אי-אפשר באמצע הצבעה.

צחי הנגבי: אנחנו באמצע הצבעה כרגע.

משה גפני: אם פה מפרקים את המסגרות, אנחנו יודעים לפרק יותר טוב.

צחי הנגבי: אורי מקלב, אתה לא משתתף?

יריב לוין: אתה שבוע בכנסת?

יריב לוין: נו, באמת.

משה גפני: פשוט לא יאומן הדבר הזה.

צחי הנגבי: אורי.

<אתי בן יוסף: אתה לא משתתף בהצבעה, חבר הכנסת מקלב?

צחי הנגבי: אוקיי.

צחי הנגבי: מאיר שטרית.

אלעזר שטרן: נגד.

צחי הנגבי: אחמד טיבי.

יצחק וקנין: הכסף של הרפורמים יקנה את הכול, אל תדאג.

צחי הנגבי: אחמד טיבי – לא משתתף.

צחי הנגבי: באסל גטאס – תודה.

יצחק וקנין: אתה לא מלפפון, אתה יהודי.

יצחק וקנין: חמש דקות, אל תדאג.

צחי הנגבי: אני נמנע.

דב ליפמן: אתה לא מכיר בכלל את הסעיף.

דב ליפמן: כמו שציטטת אותי כל הזמן, שאתה לא מכיר.

יצחק וקנין: אני מכיר איך אתה רוצה לגייר.

דב ליפמן: אתה לא מכיר בכלל.

דב ליפמן: מה כתוב בסעיף 18?

יצחק וקנין: אל תדאג, אל תדאג, אני יודע מה אתה רוצה.

דב ליפמן: מה כתוב בסעיף?

דב ליפמן: אה, אין לך תשובה?

דב ליפמן: אין לך תשובה, כי אתה לא מכיר.

יצחק וקנין: אל תעשה לי מבחן.

<קריאה: תתביישו לכם.

איתן כבל: אני צריך להתבייש?

איתן כבל: נכון, הוא מוזמן לחזור לקואליציה איתך.

איתן כבל: תקבל צווי קריאה לבקו"ם, מה אתה רוצה ממני?

איתן כבל: הוא עושה את החשבון שלו עם אריה על הגב שלי.

איתן כבל: די.

צחי הנגבי: תוצאות ההצבעה: 9 הצביעו נגד הגדרת הנושא כנושא חדש, 1 הצביע בעד, 4 נמנעים, כולל אני, 3 לא נכחו.

צחי הנגבי: הבקשה לנושא חדש נדחתה.

צחי הנגבי: הישיבה נעולה.

צחי הנגבי: <2.

צחי הנגבי: בקשת יו"ר ועדת הכלכלה להקדמת הדיון בהצעת חוק התאמת יצירות, ביצועים ושידורים (תיקוני חקיקה), התשע"ד-2014 (מ/823), לפני הקריאה השנייה והשלישית>

צחי הנגבי: יריב לוין פה?

צחי הנגבי: יש בקשה לרוויזיה, אני רוצה לשמוע את עמדת יושב-ראש הקואליציה.

צחי הנגבי: פתחתי מחדש כי הייתה בקשה לרוויזיה.

משה גפני: אתה מחכה ליושב-ראש הקואליציה?

משה גפני: הוא כנראה הלך לשמוע את ראש הממשלה.

צחי הנגבי: אני רוצה לתת תוקף לבקשת הרוויזיה שלכם, אז רק רגע.

משה גפני: של אורי מקלב.

צחי הנגבי: לא משנה של מי.

צחי הנגבי: בקשת יו"ר ועדת הכלכלה להקדמת הדיון בהצעת חוק התאמת יצירות, ביצועים ושידורים (תיקוני חקיקה), לפני הקריאה השנייה והשלישית.

צחי הנגבי: זה על סדר-היום.

צחי הנגבי: זה בקשה של האופוזיציה לפטור מחובת - - -

<אתי בן יוסף: הם לא הספיקו.

אורי מקלב: מפלגת העבודה, אני כבר לא יודע איפה היא, בקואליציה או באופוזיציה.

צחי הנגבי: אתה יכול להצביע נגד.

צחי הנגבי: אז אנחנו נעלה את זה להצבעה.

צחי הנגבי: מי בעד?

צחי הנגבי: תודה.

צחי הנגבי: מי נגד?

צחי הנגבי: בעד אישור בקשת יו"ר ועדת הכלכלה – רוב

צחי הנגבי: הבקשה נתקבלה.

צחי הנגבי: אושרה הבקשה.

צחי הנגבי: אוקיי, יו"ר הקואליציה איננו.

צחי הנגבי: אני קובע שהוגשה בקשה לרוויזיה.

צחי הנגבי: הרוויזיה תתקיים, אם יושב-ראש הכנסת יאשר אותה, בשעה 12:00.

צחי הנגבי: תודה.

משה גפני: מה היה הסעיף הזה?

<קריאה: פטור מחובת הנחה של ברוורמן.

משה גפני: על מה?

<קריאה: יצירה ויוצרים.

משה גפני: אנחנו מבקשים רוויזיה.

צחי הנגבי: אוקיי.

צחי הנגבי: הרוויזיה גם על בקשת – כן, בשעה 12:00.

צחי הנגבי: תודה.

צחי הנגבי: בקשה לרוויזיה על בקשת יו"ר ועדת הכלכלה.